

**УРОК: Международен ден за безопасен интернет**

**Ирена Мицковска, учител в НУ „Хаджи Генчо“, гр. Тетевен**

**Часът е проведен в ЦДО III клас на 07.02.2018 г.**

**Цел на урока**

*Знание за ролята на глобалната мрежа.*

*Децата да осъзнаят рисковете, които крие сърфирането в интернет.*

*Децата да знаят към кого да се обърнат за помощ в случай на нужда.*

**Описание**

*Децата днес растат с таблетите и смартфоните в ръце. Те са част от тяхното ежедневие и начин на комуникация, независимо дали на нас, по- възрастните, това ни харесва или не. Това, което е наша отговорност обаче, е да ги научим да работят безопасно в глобалната мрежа, да знаят какви рискове съществуват, как могат да се предпазят или към кого да се обърнат за помощ в случай на нужда.*

*Това бяха и встъпителните ми думи в началото на урока, посветен на безопасната работа в Интернт. Обсъдихме значението на думите „хакер, кибер пространство, вирус, бъг, ъпдейтвам, ъпгрейтвам“.*

*Попитах ги смятат ли, че интернет е само чудесно място за игри, филми и музика, или като всяка огромна територия има и своите тъмни, потайни, рискови кътчета? Децата бяха запознати отчасти с възможните опасности, но те бяха по- скоро свързани с посещение на сайтове, които крият риск от зараза на компютъра с вирус.*

<https://www.slideshare.net/pnikova/ss-15277196-> презентации

<https://www.slideshare.net/MeriStoilkova/11-2014-30728443>

Презентациите ни помогнаха да систематизираме опасностите, криещи се в работата с Интернет. Следващият сайт също дава много допълнителни материали и ресурси за работа:

<https://www.safenet.bg/bg/materiali-> материали

Предварително бях копирала няколко листа с важна и полезна информация по темата и в края на часа направихме табло, което оставихме в компютърния кабинет на училището, за да помага и на другите деца да работят и да се забавляват безопасно в интернет.

**От коментарите в час**

**Идеи за надграждане**